Diari Oficial de la Generalitat Valenciana


Sumari del DOGV 3635, del 29-11-1999 (1999/10165)

ORDRE de 18 de novembre de 1999, de la Conselleria d'Agricultura, Pesca i Alimentació, per la qual es modifica la de 22 de desembre de 1998 (DOGV núm. 3.403, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3635

Data del DOGV
:   29-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10591


Data del document
:   18-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic
    * segur agrícola
    * ajuda pública

ORDRE de 18 de novembre de 1999, de la Conselleria d'Agricultura, Pesca i Alimentació, per la qual es modifica la de 22 de desembre de 1998 (DOGV núm. 3.403, de 30.12.1998), per la qual es regulen subvencions a la subscripció d'assegurances agràries compreses en els plans anuals d'assegurances agràries combinades. [1999/M10029]
  
En l'Ordre de 22 de desembre de 1998, de la Conselleria d'Agricultura, Pesca i Alimentació, es regulen ajudes addicionals a les establides per l'Entitat Estatal d'Assegurances Agràries (Enesa), a fi d'incentivar la subscripció d'assegurances agràries combinades establides en els plans instituïts en l'àmbit estatal i coordinades per Enesa.
  
Com que s'ha posat en marxa per primera vegada la convocatòria per a la subscripció voluntària de l'assegurança del pixat en cítrics en el Pla Anual d'Assegurances de 1999, per garantir la producció de determinades varietats de mandarina clementina, la conselleria considera d'interés donar incentius per a la subscripció de les pòlisses corresponents.
  
Per això, a proposta de la Direcció General de Producció Agrària, i en ús de les atribucions conferides en l'article 35 de la Llei de Govern Valencià,
  
ORDENE
  
Article únic
  
En l'apartat 1 de l'article 4, s'hi afegirà la lletra següent:
  
«f) El 10% com a subvenció addicional, compatible amb les dels apartats anteriors, per a les pòlisses subscrites per a l'assegurança del pixat, en el Pla Anual d'Assegurances de 1999.»
  
Aquesta subvenció no es descomptarà del cost brut de l'assegurança, sinó que se sol·licitarà a part a la Conselleria d'Agricultura, Pesca i Alimentació, amb acompanyament d'una còpia de la pòlissa subscrita. El termini de presentació de sol·licituds acabarà 20 dies després de la publicació d'aquesta ordre.
  
Disposició transitòria
  
Aquesta ordre serà d'aplicació a les organitzacions de productors que hagen subscrit l'assegurança del pixat des de l'inici de la campanya de 1999.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 18 de novembre de 1999
  
La consellera d'Agricultura, Pesca i Alimentació,